જામનગર તા.૯ ઃ જામનગરના સિક્કા પોલીસ સ્ટેશનના પીએસઆઈએ સતવારા સમાજના એક મહિલા સાથે અત્યંત અભદ્ર ભાષામાં વાત કરી તેણીને માર મારવાના બનાવની ઓડિયો ક્લિપ વહેતી થયા પછી આ બનાવના ઘેરા પડઘા પડયા છે. આ પીએસઆઈને ડીસમીસ કરવાની અને તેઓની સામે ફોજદારી કાર્યવાહી કરવાની માગણી સાથે જામનગર ગ્રામ્યના ધારાસભ્યના વડપણ હેઠળ આજે જંગી રેલી યોજવામાં આવી હતી તેમાં જોડાયેલા લોકોએ સાત રસ્તાથી શરૃ કરેલી રેલી એસપી કચેરીએ પૂર્ણ થઈ હતી. આગેવાનોએ એસપીને આવેદનપત્ર પાઠવી ઉગ્ર રોષ વ્યક્ત કર્યાે છે.